तमन्ना भाटिया के नाम पर देर तक चिढ़ाया; सोनाक्षी बोलीं- उस लड़की को हिचकियां आ रही होंगी
Sonakshi Sinha Amazon Prime Web Series Trailer Launch Event Photos - Bachpan Se Meri Tamanna Thi, Vijay Varma Caught Blushing. कल यानी 3 मई को अमेजन प्राइम की वेब सीरीज दहाड़ का ट्रेलर लॉन्च हुआ। इस इवेंट में सीरीज के सभी स्टारकास्ट शामिल हुए। हालांकि इस इवेंट में सबसे ज्यादा ध्यान विजय वर्मा ने खींचा
कल यानी 3 मई को अमेजन प्राइम की वेब सीरीज दहाड़ का ट्रेलर लॉन्च हुआ। इस इवेंट में सीरीज के सभी स्टारकास्ट शामिल हुए। हालांकि इस इवेंट में सबसे ज्यादा ध्यान विजय वर्मा ने खींचा। दरअसल इन दिनों विजय फेमस एक्ट्रेस तमन्ना भाटिया के साथ अपने रिलेशनशिप को लेकर सुर्खियों में हैं।
ट्रेलर लॉन्च के दौरान एक्टर गुलशन देवैया ने कहा कि उनकी बचपन से 'तमन्ना' थी कि वो स्क्रीन पर वर्दी वाले शख्स का किरदार निभाएं। गुलशन का इतना कहना ही था विजय ब्लश करने लगते हैं।
इवेंट में मौजूद हर किसी ने ली चुटकी
गुलशन की बात सुनकर वहां मौजूद सभी लोग हंसने लगे। सीरीज के एक और एक्टर सोहम शाह अपनी बात शुरू करते हैं। उन्होंने कहा, 'मैंने इससे पहले ऐसे रोल्स नहीं किए थे। मेरी 'तमन्ना' थी कि मैं ऐसे रोल निभाऊं। तभी एंकर ने कहा 'हमें खुशी है कि 'आपकी ये 'तमन्ना' पूरी हुई है।' इस पूरे वाकये के दौरान विजय बस हंसते और शर्माते नजर आए।
सोनाक्षी भी कहां चुप रहने वाली थीं
इन सब के बीच सोनाक्षी सिन्हा कहां चुप रहने वाली थीं। उन्होंने सबकी बातें सुनते हुए कहा कि आज उस लड़की को काफी हिचकियां आ रही होंगी।
बता दें कि सबसे पहले न्यू ईयर के वक्त तमन्ना और विजय की रिलेशनशिप की खबर उड़ी थी। दोनों की एक तस्वीर वायरल हुई थी, जहां वे एक दूसरे से काफी क्लोज दिखाई दे रहे थे। इसके बाद दोनों को एक इवेंट में साथ शिरकत करते देखा गया था।
लस्ट स्टोरी 2 की शूटिंग के दौरान हुई थी दोस्ती
विजय वर्मा और तमन्ना भाटिया की मुलाकात वेब सीरीज, लस्ट स्टोरी 2 के शूट के दौरान हुई थी। वहीं से दोनों के बीच नजदीकियां बढ़ी। हालांकि दोनों ने कभी अपने रिलेशनशिप को लेकर कोई बात नहीं की है। दोनों इस मामले में बात करने से बचते भी नजर आते हैं।
बॉलीवुड के टैलेंटेड एक्टर्स में से एक हैं विजय वर्मा
विजय वर्मा की गिनती बॉलीवुड के टैलेंटेड एक्टर्स में की जाती है। गली बॉय से उनको काफी ज्यादा प्रसिद्धि मिली थी। हाल ही उन्होंने आलिया भट्ट के साथ डार्लिंग में काम किया है। इस फिल्म में भी उनके काम को काफी ज्यादा पसंद किया गया।
वहीं तमन्ना की आखिरी फिल्म 'प्लान ए प्लान बी' थी जिसमें उनके साथ रितेश देशमुख नजर आए थे। इसके अलावा रिसेंट टाइम में वो फिल्म 'बबली बॉक्सर' में भी नजर आ चुकी हैं। तमन्ना साउथ इंडस्ट्री की एक फेमस एक्ट्रेस हैं। उनकी गिनती देश की सबसे खूबसूरत एक्ट्रेसेस में की जाती है।